CELEX: 62012CN0554
Language: ro
Date: 2012-11-30 00:00:00
Title: Cauza C-554/12 P: Recurs introdus la 30 noiembrie 2012 de Comisia Europeană împotriva Hotărârii Tribunalului (Camera a șasea) din 20 septembrie 2012 în cauza T-421/09, DEI/Comisia Europeană

2.2.2013   
            
            
               RO
            
            
               Jurnalul Oficial al Uniunii Europene
            
            
               C 32/11
            
         Recurs introdus la 30 noiembrie 2012 de Comisia Europeană împotriva Hotărârii Tribunalului (Camera a șasea) din 20 septembrie 2012 în cauza T-421/09, DEI/Comisia Europeană
   (Cauza C-554/12 P)
   2013/C 32/15
   Limba de procedură: greaca
   
      Părțile
   
   
      Recurentă: Comisia Europeană (reprezentanți: Th. Christoforou și A. Antoniadis, agenți, și A. Oikonomou, avocat)
   
      Celelalte părți din procedură: Dimosia Epicheirisi Ilektrismou AE (DEI) și Republica Elenă
   
      Concluziile recurentei
   
   
               —
            
            
               Anularea în totalitate a Hotărârii Tribunalului din 20 septembrie 2012 în cauza T-421/09;
            
         
               —
            
            
               pronunțarea definitivă asupra litigiului, dacă se consideră că stadiul dosarului permite acest lucru;
            
         
               —
            
            
               obligarea DEI la plata cheltuielilor de judecată, precum și la plata cheltuielilor de judecată ale Comisiei, atât în primă instanță, cât și în recurs.
            
         
      Motivele și principalele argumente
   
   
               1.
            
            
               Prin Hotărârea în cauza T-421/09, Tribunalul a anulat Decizia din 4 august 2009, prin care Comisia a stabilit că măsurile de corecție propuse de Republica Elenă erau indispensabile și proporționale pentru a înlătura consecințele încălcării și pentru a asigura punerea sa în conformitate cu decizia anterioară din 5 martie 2008 (denumită în continuare „Decizia din 4 august 2009” sau „decizia atacată”). Tribunalul a considerat că decizia atacată trebuia să fie anulată, întemeindu-se numai pe faptul că decizia anterioară a Comisiei din 5 martie 2008, pe care s-a întemeiat în mod exclusiv decizia atacată, fusese de asemenea anulată între timp prin Hotărârea Tribunalului în cauza T-169/08, pronunțată de asemenea la 20 septembrie 2012.
            
         
               2.
            
            
               Întrucât a apreciat că Hotărârea Tribunalului în cauza T-169/08 se întemeiază pe numeroase erori de drept, pe o motivare defectuoasă și insuficientă, pe o interpretare greșită a elementelor de probă și a temeiului Deciziei Comisiei din 5 martie 2008, Comisia a formulat deja și un recurs împotriva acestei hotărâri a Tribunalului. În consecință, în cazul în care acest recurs împotriva Hotărârii în cauza T-169/08 ar fi admis, singurul temei al hotărârii atacate prin prezentul recurs, pronunțate în cauza T-421/09, va dispărea în mod automat.